  Туспуктэм: видеоысь скриншот Наталия Сильвестрова Глазкарысь ёроскуспо эмъюртысь сэро (сосудистой) центре ангиограф пуктӥзы. Тӥрлыкез «Здравоохранение» йӧскалык ӵектос улсын басьтӥзы. Со сярысь элькун тӧро «ВКонтакте» мерлыко вотэсысь бамаз ивортӥз. Ангиографен сэръёсты но сюлэм пушкез визуализировать карыны луэ. Тӥрлык карысь эмчиослы острой коронарной синдромен висисьёслы операциос лэсьтыны, инфакртъёсты но инсультъёсты тодманы но эмъяны юрттоз. Карысь сэро центр элькунысь куинетӥез луэ. Эмъяськонние туала тӥрлыкен ужаны эндоваскулярной но сюлэм но вирсэр эмчиос вуозы. « Глазкарысь ёроскуспо эмъюртэ, карысь сяна, матысь ёросъёсысь адямиос ветло – 184 сюрслэсь трос мурт. Уйпал ёросъёсысь 300 пала улӥсьёс котькуд ар сыӵе операциосы Ижкаре ветло. Табере соос юрттэт гуртсылы матын басьтыны быгатозы » Александр Бречалов, Удмуртилэн тӧроез Тодэ вайытом, ангиографез Глазкарысь эмъяськонние оштолэзе ваизы. Ватсалом, 2023-тӥ ар пумозь йӧскалык ӵектос улсын элькунысь эмъюртъёсы 80-лэсь трос выль тӥрлык вуттозы. Тегъёс: эмъяськонниос тӥрлык Глазкар Удмуртия  